ئاشتۆن كارته‌ر وه‌زير وه‌رگری ئه‌مريكا له‌ وتاريگ ئه‌را كۆميته‌ی هيزه‌يل چه‌كدار ئه‌نجومه‌ن نوێنه‌ره‌يل ئه‌مريكا له‌ كۆنگرس ك(شه‌فه‌ق نيوز)ئاگاداری بوی، وت: واشنتۆن وه‌رده‌وام ئه‌دێ له‌ پشتگيريكردن حكومه‌ت عراق له‌ جه‌نگ دژ داعش و ئاماژه‌يش وه‌ ئه‌وه‌ كرد ك وڵاته‌گه‌ی له‌ڕی له‌شكر سياسی و دبلۆماسی كار ئه‌را نه‌هيشتن داعش ئه‌كا.
كارته‌ر له‌باوه‌ت ستراتيجيه‌ت ئه‌مريكايش له‌ جه‌نگ دژ داعش وت: گرينگترين كار ئه‌وه‌سه‌ شوون ئارام ئه‌را ئه‌و ريكخرياگ ترۆريستيه‌ نه‌يليد له‌ڕی په‌لاماره‌يل ئاسمانی و سه‌ركه‌فتنيش له‌بان ئه‌و ريكخرياگه‌ ئه‌وه‌سه‌ ك زانياری هه‌واڵگری له‌بانيان گرده‌و بكريه‌يد و ڕی نه‌دريه‌يد چه‌كداره‌يل بيگانه‌ په‌يوه‌ندی وه‌پيه‌و بكه‌ن.
ج . أ
